V Liptovskom Mikuláši, 30. 11. 2022

Vec:

Informácia o zmene ceny za výrobu a dodávku pitnej vody verejným vodovodom a za odvedenie a čistenie odpadovej vody verejnou kanalizáciou

Vážení zákazníci,

na základe Rozhodnutia číslo 0005/2023/V vydaného Úradom pre reguláciu sieťových odvetví pre Liptovskú vodárenskú spoločnosť, a. s., Liptovský Mikuláš zo dňa 25. 11. 2022 Vám oznamujeme, že s účinnosťou od 1. 1. 2023 je cena za výrobu, distribúciu a dodávku pitnej vody verejným vodovodom (vodné) 1,0431€/m³ bez DPH a 1,2517 €/m³ s DPH a za odvedenie a čistenie odpadovej vody verejnou kanalizáciou (stočné) 1,5792 €/m³ bez DPH a 1,8950 €/m³ s DPH.

Na výpočet množstva dodanej pitnej vody alebo množstva odvedenej odpadovej vody pre uplatnenie novej ceny sa použije údaj o priemernej dennej spotrebe vody.

Rozhodnutie v úplnom znení nájdete na internetovej stránke [www.lvsas.sk](http://www.lvsas.sk) v aktualitách alebo v sekcii Pre zákazníkov po rozkliknutí: Cenníky/Cenové rozhodnutia.

Rozhodnutie v tlačenej podobe sa nachádza na úradnej tabuli v sídle Liptovskej vodárenskej spoločnosti, a. s., Liptovský Mikuláš a v zákazníckom centre.

Liptovská vodárenská spoločnosť, a. s.

Liptovský Mikuláš